CELEX: 62014CN0169
Language: et
Date: 2014-04-07 00:00:00
Title: Kohtuasi C-169/14: Eelotsusetaotlus, mille on esitanud Audiencia Provincial de Castellón (Hispaania) 7. aprillil 2014  – Juan Carlos Sánchez Morcillo ja María del Carmen Abril García versus Banco Bilbao Vizcaya Argentaria S.A.

10.6.2014   
            
            
               ET
            
            
               Euroopa Liidu Teataja
            
            
               C 175/32
            
         Eelotsusetaotlus, mille on esitanud Audiencia Provincial de Castellón (Hispaania) 7. aprillil 2014 – Juan Carlos Sánchez Morcillo ja María del Carmen Abril García versus Banco Bilbao Vizcaya Argentaria S.A.
   (Kohtuasi C-169/14)
   2014/C 175/40
   Kohtumenetluse keel: hispaania
   
      Eelotsusetaotluse esitanud kohus
   
   Audiencia Provincial de Castellón
   
      Põhikohtuasja pooled
   
   
      Kaebuse esitajad: Juan Carlos Sánchez Morcillo ja María del Carmen Abril García
   
      Vastustaja: Banco Bilbao Vizcaya Argentaria S.A.
   
      Eelotsuse küsimused
   
   
               1.
            
            
               Kas direktiivi 93/13/EMÜ (1) artikli 7 lõikega 1, mis näeb ette liikmesriikide kohustuse tagada, et tarbijate huvides oleksid olemas piisavad ja tõhusad vahendid, et lõpetada ebaõiglaste tingimuste seadmine lepingutes, mis müüjad või teenuste osutajad tarbijatega sõlmivad, on vastuolus niisugune menetlusnorm nagu Hispaania tsiviilkohtumenetluse seaduse (ley de Enjuiciamiento Civil) artikli 695 lõige 4, mis reguleerib apellatsioonkaebuse esitamist otsuse peale, millega otsustatakse hüpoteegi või pandiga koormatud asjade täitemenetlusele esitatud vastuväite üle, ja mis võimaldab esitada apellatsioonkaebuse ainult kohtumääruse peale, milles määratakse menetluse lõpetamine või ebaõiglase tingimuse kohaldamata jätmine, ning välistab apellatsioonkaebuse esitamise muudel juhtudel, mille vahetuks tagajärjeks on see, et sissenõudja võib esitada apellatsioonkaebuse juhul, kui võlgniku vastuväide rahuldatakse ja kui otsustatakse menetlus lõpetada või jätta ebaõiglane tingimus kohaldamata, kuid võlgnikust tarbija ei saa esitada apellatsioonkaebust juhul, kui tema vastuväide rahuldamata jäetakse?
            
         
               2.
            
            
               Kas direktiivis 93/13/EMÜ sisalduvate tarbijakaitset puudutavate Euroopa Liidu õigusnormide kohaldamise valdkonnas on Euroopa Liidu põhiõiguste harta (2) artiklis 47 sätestatud õigusega tõhusale õiguskaitsevahendile ja õigusega õiglasele kohtulikule arutamisele ja poolte võrdsusele kooskõlas niisugune siseriiklik õigusnorm nagu Hispaania tsiviilkohtumenetluse seaduse (ley de Enjuiciamiento Civil) artikli 695 lõige 4, mis reguleerib apellatsioonkaebuse esitamist otsuse peale, millega otsustatakse hüpoteegi või pandiga koormatud asjade täitemenetlusele esitatud vastuväite üle, ja mis võimaldab esitada apellatsioonkaebuse ainult kohtumääruse peale, millega määratakse menetluse lõpetamine või ebaõiglase tingimuse kohaldamata jätmine, ning välistab apellatsioonkaebuse muudel juhtudel, mille vahetuks tagajärjeks on see, et sissenõudja võib esitada apellatsioonkaebuse, kui võlgniku vastuväide rahuldatakse ja kui otsustatakse menetlus lõpetada või jätta ebaõiglane tingimus kohaldamata, kuid võlgnikust tarbija ei saa esitada apellatsioonkaebust juhul, kui tema vastuväide rahuldamata jäetakse?
            
         
      (1)  Nõukogu 5. aprilli 1993. aasta direktiiv 93/13/EMÜ ebaõiglaste tingimuste kohta tarbijalepingutes (ELT L 95, lk 29; ELT eriväljaanne 15/02, lk 288)
   
      (2)  EÜT 2000, C 364, lk 1.